Í samráðsgáttina bárust þrjár umsagnir.

*Breytingar í kjölfar umsagna*

Breytingar voru gerðar á reglugerðardrögunum vegna eftirfarandi athugasemda sem bárust í samráðsgáttina:

* Ökukennarafélag Íslands gerði athugasemd við það að skv. drögunum skyldi handhafi ökuskírteinis til bráðabirgða fara í akstursmat og fá staðfestingu um fullnægjandi árangur til að fá útgefið fullnaðarskírteini þar sem með þessu væri að mati félagsins í raun gerð krafa um annað ökupróf. Brugðist var við umsögninni með því að setja inn nánari skilgreiningu á því hvað felist í fullnægjandi árangri.
* Ökukennarafélag Íslands lagðist gegn tillögu um að heimila í reglugerð rafræna kennslu fræðilegs hluta náms til aukinna ökuréttinda að öllu leyti. Brugðist var við með því að fjarlægja ákvæðið en þó er áfram heimilt að tiltaka í námskrá að tiltekinn hluti náms skuli fara fram í fjarnámi.
* Samtök verslunar og þjónustu f.h. Samtaka ökuskóla lögðust gegn tillögu um að heimila í reglugerð rafræna kennslu fræðilegs hluta náms til aukinna ökuréttinda að öllu leyti. Brugðist var við með því að fjarlægja ákvæðið en þó er áfram heimilt að tiltaka í námskrá að tiltekinn hluti náms skuli fara fram í fjarnámi.

Að öðru leyti var ekki brugðist við umsögnum sem bárust í samráðsgátt með breytingum.